《喜迁莺 和陆尽思四十初度，原韵奉赠》
明代·钱肃润

风尘驰逐，叹时物迁移，新红故绿。过隙如驹，流光似电，那晓醉多醒独。

达人自能忘世，守己居然为谷。报初度，正青阳方转，岂因年蹙？

迈轴，羡我友独寤寐，言不受北山辱。诗就长吟，兴来清啸，却喜林间多竹。

鸿渐杜门茶饮，鲁望乘舟书束。趋良会，好追芳前哲，逍遥云麓。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。